cyanic-selkie/wikianc huggingface dataset:
Alois Mailänder
Spirituell mentor og filantrop
Den religiøse arven i Mailänder's lokalsamfunn var «Allgäuers vekkelsesbevegelse» (Die Allgäuer Erweckungsbewegung). Bevegelsen ble grunnlagt omkring 1790 av de to katolske prestene Martin Boos (1762–1865) og Johann Michael Nathanael Feneberg (1751–1812). Den var opprinnelig katolsk, men med en sterk tilbøyelighet til protestantisk pietisme. Mer enn 400 troende konverterte til pietismen, deriblant katolske prester. En pietistisk påvirkningsfaktor var Jane Lead (1624–1704), en kristen mystiker fra Norfolk i England. Hennes åndelige visjoner ble nedtegnet i en serie publikasjoner som ble utgitt av Philadelphian Society i London på denne tiden. Philadelphianerne var tiltrukket av skriftene til Jakob Böhme (1575–1624), som også var en del av oppvekstmiljøet til Mailänder.
Broder Robert
Broder Robert var en prest som arbeidet i Norge på midten av 1200-tallet og som tilpasset flere franske litterære verk til gammelnorsk (norrønt) i løpet av styret til kong Håkon Håkonsson (1217 – 1263). Det mest kjente av disse er Tristrams saga ok Ísöndar, basert på Thomas d'Angleterres Tristan-diktning. Det er bemerkelsesverdig ettersom det er det eneste eksempelet på Thomas' «høviske» litterære grein av legenden om Tristan og Isolde som er blitt bevart i sin helhet.
Alois Mailänder
Spirituell mentor og filantrop
Omkring 1890 grunnla Mailänder et mystisk samfunn i Dreieichenhain 19 km sør for Frankfurt am Main. Dette samfunnet ble kalt «løftets eller edens pakt eller forbund» (Bund der Verheißung), og huset ble kalt «broderhjemmet» (Bruderheim).
Broder Robert
Roberts saga om Tristan og Isolde var den tidligste utgaven i Norden av fortellingen, Island inkludert, og er antatt å være den første norske tilpasningen (i betydningen en oversettelse som ikke var ord-for-ord, men mening-for-mening) av franske verk. Dens suksess kan ha inspirert til en flom av oversettelser i løpet av kong Håkons tid.
Alois Mailänder
Spirituell mentor og filantrop
Mailänder var lederen av samfunnet og antok ordensnavnet «Johannes». Dette fordi han «snakket som Johannes» og «Johannes snakket gjennom han» i tungetale.
Broder Robert
Det er nesten ingenting som er kjent om broder Robert, selv ikke hans nasjonalitet. Hans navn og andre indisier kan tyde på at han var anglo-normannisk. Om det er tilfelle kan han ha vært tilknyttet det cistercienske klostrene på Lyse eller på Hovedøya som begge hadde tette bånd til England.
Alois Mailänder
Elever
Dilloo-Heidger skrev om Mailänder: «Han forble livet ut en analfabet ... Men forbausende nok tilbragte han de siste tyve årene av sitt liv med en omfattende korrespondanse med mennesker fra alle samfunnslag og skikt i hele Europa, fra Wien, Praha, Berlin, Leipzig, Hamburg, Wuppertal og endog London og Boston. Hans brev ble diktert for og skrevet av hans kone Karoline, hans svigerinne Crescentia Gabele eller andre mennesker i hans husholdning.»
Blant medlemmene i dette «løftets forbund» var Carl Kellner (1851–1905), Karl Weinfurter (1867–1942), Gustav Meyrink (1868–1932) — som ble en studerende der i oktober 1892, den ovennevnte Dr. Franz Hartmann (1838–1912), Friedrich Eckstein (1881–1939), Wilhelm Hübbe-Schleiden (1846–1916), Bernhard Hubo (1851–1934), Günter Karl Wagner fra Hannover, Paula Stryczek i Hannover som også var en esoterisk student av Rudolf Steiner, Franz Gustav Gebhard (1828–1900), Blasius von Schemua (1856–1920) som ledet den østerriksk-ungarske generalstaben, Oskar von Hoffmann (1832–1912) som var bankmann i Leipzig, Karl Theodor zu Leiningen-Billigheim (1794–1869) fra Wien, forfatterinnen Alice Gurschner (1869–1944), forfatterinnen Sophie Gräfin Attems-Heiligenkreuz (1862–1937), Gregor Gabele (1852–1926) og Nikolaus Gabele (med ordensnavnet «Salomonus»).
Broder Robert
Roberts navn er forbundet med et annet litterært verk, Elis saga, en tilpasning av chanson de geste Elie de St. Gille, og hvor han er kalt for «abbed». Fire andre verk, alle anonyme, hovedsakelig om emner innenfor arthurlitteraturen har blitt forsøkt tilskrevet ham. Disse er Ívens saga og Parcevals saga, begge basert på Chrétien de Troyes' romanser Yvain løveridderen og Perceval, fortellingen om gralen. Möttuls saga, en versjon av diktet Le Mantel Mautaillié, og en samling med lais basert på Lais av Marie de France, på norsk kalt for Strengleikar. Det er enighet blant forskere at sistnevnte neppe er skrevet av broder Robert.
Alois Mailänder
Elever
Forfatteren Gustav Meyrink er kanskje det mest kjente medlemmet; han ble medlem 23. oktober 1892. 44 brev fra Mailänder til Meyrink er blitt bevarte; de strekker seg i perioden 10. april 1893 til 21. september 1903. Disse ble publisert i 2020. Til slutt distanserte Meyrink seg fra forbundet og dens leder Mailänder. Årsaken var på den ene siden at han begynte å betrakte deres aktiviteter som «spiritisme» og «kristen fromhet». På den andre siden anså han at de åndelige øvelsene som var blitt foreskrevet av «broder Johannes» var årsaken til at han fikk en langvarig ryggmargsbrokk.
Avarn Security
Heleide datterselskap i Norge
I tillegg er blant annet Semac AS og Avarn Security Innlandet AS delvis eiet av Avarn Security.
Alois Mailänder
Elever
Schrödter skrev at den indiske guruen Bābājī var blant medlemmene. Også Meyrink nevner han som elev. Han var venn med og senere motstander av Helena Petrovna Blavatsky.
Broder Robert
Roberts oversettelser eller tilpasninger på ønske fra kong Håkon forteller om kongens rolle og innflytelse i å knytte Norge til det siviliserte Europa og å spre fransk høvisk litteratur til Norge som da ble innfallsporten til resten av Norden, blant annet til Island og til Sverige. Spredningen av Tristrams saga ok Ísöndar er særlig åpenbart på Island hvor den tjente som grunnlag for balladen «Tristrams kvæði» og en ny prosatilpasning kalt Saga af Tristram ok ĺsodd.
Alois Mailänder
Elever
Mailänder jobbet også filantropisk i Dreieichenhain. I sitt testamente hadde han skrevet at etter å ha betalt arven til hans slektninger, skulle resten av hans eiendeler – omkring 10 000 Goldmark – komme de fattige i Dreieichenhain til gode. Barneskolen i Dreieichenhain ble bygd av disse pengene. Mailänder døde i Dreieichenhain den 25. januar 1905, 61 år gammel.
Noen elever av Mailänder
De spirituelle øvelsene til Mailänder og hans elever ble holdt strengt hemmelige. De ble brukt innenfor «løftets forbund», men også på avanserte nivåer innenfor Teosofisk samfunn, Rosicrucian Fellowship, Societas Rosicruciana in America (SRIAm), Fraternitas Rosicruciana Antiqua, riten av Memphis-Misraim, Stella Matutina (en avlegger av Golden Dawn), A∴A∴, den opprinnelige Ordo Templi Orientis og det hermetiske broderskap av Luxor.
Men på tross av Mailänder's sentrale rolle som mentor for alle disse organisasjonene, har hans rolle stort sett blitt glemt. Og disse gruppene har mistet alle spor etter sin opprinnelse. Alle hans elever måtte nemlig sverge troskap om å holde hans identitet hemmelig. Innholdet i hans filosofi og de spirituelle øvelser han praktiserte ble ikke offentlig kjent før i desember 2021.
Helena Petrovna Blavatsky
Helena Petrovna Blavatsky (1831–1891) benektet å ha tilhørt dette «løftets forbund» ved å si at «der er bare én innviet i Tyskland, og han bor i Kempten. Men han tilhører ikke vår skole». Schrödter på sin side hevdet at Blavatsky tilhørte dette forbund.
Rudolf Steiner (1861–1925) hevdet at Blavatsky brøt med en vestlig lærer da hun kom under innflytelse fra tibetanske og mongolske lærere som var «venstrehåndsadepter», og som stod for en anti-kristen orientering. I et foredrag som ble holdt i Dornach den 14. juni 1923 («nedgangsperioden for det Teosofiske samfunn»), sa han:
Mailänder hadde uansett stor innflytelse på Teosofisk samfunn. Franz Hartmann og teosofen Wilhelm Hübbe-Schleiden (1846–1916) var i samtaler med Nikolaus Gabele julen 1884. Ganske snart bredte nyheten om Mailänder – «adepten», «broder Johannes» og den rosenkreuzeriske «mesteren», seg som ild i tørt gress.
Hartmann publiserte to artikler om Mailänder i The Theosophist; der ble han ikke nevnt ved navn, men bare omtalt som «den tyske adepten». Den første artikkelen ble publisert i september 1885 under tittelen Practical Occultism in Germany; den andre ble publisert i mai 1886, og var et intervju med Mailänder.
Som nevnt var det den sentrale teosofen Mary Gebhard (1832–1892) som i 1886 snappet opp Mailänder, og fikk han plassert i Dreieichenhain.
I midten av 1890-årene mottok «den blå stjernes losje» i Praha et telegram fra teosofene i Wien, som kunngjorde at de var i kontakt med en «ny adept»: «Kom øyeblikkelig. Veien er åpen».
Losjen i Praha var blitt grunnlagt i 1891 av Baron de Leonhardi, som var medlem av Østerrikes parlament. Blant dens omkring 10 medlemmer var A. Rimay de Gidofalva, og to medlemmer av forbundet til Mailänder, nemlig Karl Weinfurter og Gustav Meyrink.
Meyrink hevdet at det blant Teosofisk samfunn var minst 54 medlemmer som lovet troskap til Mailänder.
Forfatteren Samuel Robinson omtalte Mailänder som «den rosenkreuziske guide som var skjult bak flere forgreininger av Teosofisk samfunn». Mens mange av hans elever ble viktige esoteriske personligheter i det 19. og 20. århundre, var hans innflytelse nesten ukjent frem til det kom en bokutgivelse i desember 2021.
Bock skriver: «Friedrich Eckstein har ofte vært hos ham ... i tillegg til Wilhelms langvarige og kortvarige elever, Wilhelm Hübbe-Schleiden (München), Franz Gustav Gebhard (Elberfeld), Bernhard Hubo (Hamburg), Franz Hartmann (Wien/Kempten), Gustav Meyrink (Praha), Günter Karl Wagner (Hannover), Paula Stryczek (Hannover), Karl Theodor zu Leiningen-Billigheim (Hannover) ... En liten gruppe av tilhengere hadde samlet seg omkring ham. De var overbevist om at gjennom Mailänder, fra tid til annen, snakket selveste Johannes selv. Han ble kalt "broder Johannes". Ettersom han ikke kunne skrive, måtte noen andre skrive hans brev, [de ble] ofte [skrevet av] hans svoger Nikolaus Gabele. En stor del av selebre personer i Teosofisk samfunn reiste til Kempten og ble studenter av denne kristne seer.»
Alle hans elever måtte sverge troskap om å holde hans identitet hemmelig. Weinfurter sa f.eks. at «i vår leders levetid måtte alle og enhver strengt forplikte seg til å skjule at man er hans disippel».
Hans elever, deriblant Hartmann, Meyrink og Weinfurter i Teosofisk samfunn, skrev aldri åpenlyst om Mailänder ved å bruke hans navn. I sine bøker omtalte teosofene han bare som «M.», «mesteren M.» eller «J.» (for «Johannes»). Han ble også omtalt som «der Führer». I en av bøkene til Hartmann omtales han bare som en «ulært person» (uten skolegang).
Wilhelm Hübbe-Schleiden
Wilhelm Hübbe-Schleiden (1846–1916) var president i den tyske avdelingen av Teosofisk samfunn, og var en nær bekjent av Rudolf Steiner. Steiner ble generalsekretær i denne teosofiske avdelingen, og i 1902 overlot Hübbe-Schleiden presidentskapet til Steiner.
Julen 1884 ble Hübbe-Schleiden kjent med svogeren til Mailänder, Nikolaus Gabele, i hjemmet til grevinne Caroline von Spreti (1842–1915) i München. Like etter dette besøket ble han kjent med Alois Mailänder og begynte å praktisere hans øvelser i sin egen meditasjon (Notizbucheintrag ohne Datum, 1885, Blatt 12, «Gabele fragen zu jetziger Übung», i Hübbe-Schleidens notisbok).
Caroline von Spreti var søsteren til Franz Hartmann og kjente Nikolaus Gabele siden sin barndom i Kempten. Gabeles mor var ifølge Hartmann «kjent som en dame som hadde spesielle okkulte krefter (Siddhis), gjennom hvilke hun helberedet syke eller besatte mennesker og dyr og donerte mye penger.»
Hübbe-Schleiden utførte imidlertid ikke disse øvelsene som foreskrevet. Mailänder forklarte han: «Jeg har tatt en titt på dine kroppslige tilstander etter ditt ønske, men har mottatt et resultat som er helt forskjellig fra dine synspunkter ... det faktum at [du hevder at] ditt arbeid ikke er spirituelt vellykket eller at styrken av det har forsvunnet, er ikke tilfelle og hviler mer på en morbid imaginasjon.»
Teosofen Clemens Driessen skrev i sin dagbok 26. september 1891 om Hübbe-Schleiden's fremgang i øvelsene: «Dette synes for meg å vise nok en gang at han er i opposisjon mot tilnærmelsesmåten til M[ailänder], som er kritisk innstilt til ham, men bare hva angår de intellektuelle kreative imaginasjons-øvelser». Heller ikke Clemens Driessen omtalte han ved navn, men brukte benevnelsen «M».
Spekulasjoner rundt Rudolf Steiners mentor
Det har vært spekulert i om Mailänder var mentoren til Rudolf Steiner (1861–1925). Steiner hadde nemlig en mentor som han kalte «d. M.». I ettertid har det vist seg at dette ikke er samme personen, og at navnelikheten («M.») er en tilfeldighet. Rudolf Steiner møtte sannsynligvis aldri Mailänder.
I 2017 publiserte Richard Cloud en artikkel, hvor han hevdet at identiteten til «d. M.» var Alois Mailänder. Dette var i tråd med det prinsipp at identiteten ikke skulle røpes før etter hundre år. Prinsippet er greit nok, hadde det ikke vært for at «d. M.» ikke var Mailänder.
Felix Koguzki og «d. M.»
I sin selvbiografi skrev Steiner at han i 1879, da han var 18¾ år gammel, tok lokaltoget mellom sin hjemby Inzersdorf og Wien. Familien hadde flyttet til Inzersdorf, for å gjøre hans studier ved Technische Universität Wien mulige, og faren var igjen blitt stasjonsmester i den østerrikske jernbane. På toget ble Steiner kjent med «en enkel urtesamler av folket»; en person uten utdannelse, som ifølge Steiner hadde stor kunnskap om naturens hemmeligheter. I disse dagene trengte man en statlig lisens for å samle og selge medisinske urter, og denne mannen steg på i Trumau i Bezirk Baden og reiste til apotekene i Wien for å selge medisinske urter som han hadde samlet.
Pyeongwon av Goguryeo
Pyeongwon av Goguryeo (født ?, død 590 ) var 25. konge i det koreanske kongedømmet Goguryeo.
Alois Mailänder
Felix Koguzki og «d. M.»
Steiner skrev om han:
I 1961 ble denne «schwabiske» urtesamleren identifisert som Felix Koguzki (1834–1909); han ble født i Wien den 1. august 1833, og døde i Trumau i 1909.
Pyeongwon av Goguryeo
Han var eldste sønn av kong Yangwon, og kildene sier at han var modig og flink til å ri og bruke bue.
Madeléne Rubinstein
Madeléne Rubinstein (født 28. februar 1995) er en norsk judoutøver som representerer Fredrikstad KSK.
Alois Mailänder
Felix Koguzki og «d. M.»
Denne urtesamleren fikk enorm betydning for Rudolf Steiner; han snakket med Steiner om den åndelige verden «som en som hadde erfaring med den». I sine mysteriedramaer har Steiner benyttet Felix som modell for «Felix Balde», som opptrer som representant for naturåndene. Et sted uttaler Felix Balde:
Madeléne Rubinstein
Hun vant ti NM-gull og tre NM-sølv i perioden 2011–2018. Hun vant kongepokalen i 2013, 2014 og 2015.
Alois Mailänder
Felix Koguzki og «d. M.»
I 1880 introduserte urtesamleren Steiner for en person som ikke navngis i Steiners selvbiografi. Steiner kaller han bare «d. M.»; ordet «mester» (meister) er tilføyd i parantes av utgiverne av «Barrdokumentet» fra 1907.
«M.» hadde stor innflytelse på Steiners senere utvikling, særlig på hans beslutning om å studere filosofien til Johann Gottlieb Fichte (1762–1814). Det kan synes som om Steiner oppholdt sammen seg med «d. M.» en lang weekend. Det var «d. M.» som lærte Steiner å arbeide effektivt ut fra den spirituelle verden i en materialistisk tidsalder: «For å overvinne materialismens drage må du komme inn under dens skinn». Da de skilte lag, sa «M.»: «Du vet nå hvem du er! Handle deretter, og forbli alltid tro mot deg selv.»
Under et selvbiografisk foredrag som ble holdt den 4. februar 1913 i Berlin, sa Steiner:
Videre skrev Steiner:
I 1891 tok Steiner doktorgraden i filosofi ved Universitetet i Rostock, med en avhandling om grunnspørsmål i erkjennelsesteorien med særlig fokus på Fichtes vitenskapslære, senere utgitt i utvidet form som Wahrheit und Wissenschaft (Sannhet og vitenskap).
«M.» var østerriker og knyttet til Fichtes filosofi
Blant de faktorer som utelukker at «d. M.» var Mailänder, er det forhold at disse personene hadde forskjellig nasjonalitet. Mailänder var fra Kempten i det daværende kongeriket Bayern. Mentoren «d. M.» var derimot østerriker.
Han brukte «liksom som holdepunkt» boken Über den Grund unseres Glaubens an eine göttliche Weltregierung av Fichte. Og dette var «en bok som i Østerrike ofte ble undertrykt på grunn av dens antigeistlige retning». I samtaler med Steiner omtalte han sensuren i Østerrike.
Mailänder var også analfabet. Det er derfor lite sannsynlig at han studerte Fichtes filosofi. Det er i alle fall ingen beviser for det. Den ovennevnte «d. M.» var derimot levende engasjert i en bok av Fichte som inngikk i «ateismestriden». Dette var en disputt som foregikk ved universitetet i Jena i hertugdømmet Sachsen-Weimar-Eisenach i årene 1798 og 1789, der de stridende parter var filosofen Friedrich Karl Forberg (1770–1848) og Johann Gottlieb Fichte. Dette var igjen tilknyttet oppblomstringen av tysk idealisme (med Kant, Fichte, Schelling og Hegel som de fire hovedrepresentantene).
De tyske idealistene (deriblant Kant) betraktet subjektet som autonomt og fundamentalt skapende og produktivt. Friheten former virkeligheten og står i en diastase til virkeligheten som helhet og sammenheng. De tyske idealistene var opptatte av skjæringspunktet mellom forsøket på å forene virkeligheten som helhet og friheten. I filosofien til Fichte finner vi det «absolutte jeget» som fordeler seg i de enkelte individer for å fremme sin egen moralske utvikling.
Steiners viktigste filosofiske verk var Die Philosophie der Freiheit (Frihetens filosofi) fra 1894. Dette var en slags fortsettelse av Wahrheit und Wissenschaft, og dveler ved friheten hos de tyske idealistene. Boken antyder en vei til «åndelig frihet», og Steiner stiller opp den «sanselighetsfrie tenkning» (sentral i antroposofien) som menneskets eneste og sanne frihetsområde.
En reinkarnasjon av Christian Rosenkreuz?
Steiner hevdet at den legendariske Christian Rosenkreuz (C.R.C) – som skal ha levd på 1300-tallet, levde i hans egen levetid. «Christian Rosenkreuz er inkarnert igjen, i dag», skrev han.
Mens mange åndelige tradisjoner sporet sin opprinnelse langt tilbake i tid, hevdet Steiner at C.R.C levde her og nå, blant oss. I sin «tempel-legende» sa Steiner eksplisitt at C.R.C var en reinkarnasjon av apostelen Johannes, «den disippelen som Jesus elsket mest» ifølge Johannesevangeliet (Joh. 13,23. 19,26. 20,2. 21,7. 21,20.). Han var også Lasarus, som Jesus vekket opp fra de døde. Ifølge Steiner blir han reinkarnert regelmessig, «vekket opp fra de døde» på Jorden, inntil Jesu gjenkomst.
Vi kan forutsette at denne personligheten var «d. M.». Steiner hevdet at å ha blitt innviet av C.R.C personlig, og at det dannet grunnlaget for hans egen antroposofi.
Steiner hevdet at Jesu gjenkomst vil inntreffe på eterplanet og ikke være en fysisk hendelse. Mailänder's brev (som ble diktert for og skrevet av andre) har mange henvisninger til Kristus og hans tilbakekomst som en eterisk manifestasjon.
Paracelsus hadde spådd i 1491 at Alias Artista, en forgjenger til Messias, ville gjenfødes og fornye verden: «Qoud utilius Deus patefieri sinet, quod autem majoris momenti est, vulgo adhuc latet ustue ad Eliæ Artistæ adventum, quando is venerit» og «Hoc item verum est nihil est absconditum quod non sit retegendum; ideo, post me veniet cujus magnale nundum cicit qui multa revelabit».
Confessio Fraternitatis (1615) sier i innledningen til kapittel VIII: «Gud har i sannhet allerede sendt budbringere som skal vitne om hans vilje. Som vitnesbyrd har noen nye stjerner kommet til syne i Serpentarius og Cygnus, noe som er mektige tegn på at et stort konsil vises frem for alle ting som menneskelig oppfinnsomhet oppdager. Gud påkaller sin skjulte kunnskap, og likeledes Boken av Naturen, som selv om den er åpen for alles øyne, bare kan leses av og bli forstått av noen svært få».
Rudolf Steiner knyttet på samme måte fødselen av C.R.C. til tilsynekomsten av kometer:
Og her kommer ytterligere spekulasjoner inn. Mailänder hadde ordensnavnet «Johannes», og «snakket som Johannes». Mailänder's brev har mange henvisninger til Kristi tilbakekomst som en eterisk manifestasjon (liksom Steiner). Og Mailänder ble født 25. mars 1843. Dette var samme året som den store kometen fra 1843 første gang ble oppdaget - nemlig den 5. februar 1843.
Pyeongwon av Goguryeo
Aristokratiet hadde på denne tiden overtatt mye av kongemakta. Pyeongwon oppmuntret til utvikling av landbruket og reduserte den kongelige bespisningen.
Han beholdt det spente men fredelige forholdet til göktürkene og de ulike kinesiske dynastiene, men med en kortvarig kamp mot nordlige Zhou på Liaodonghalvøya i 577. Han sendte jevnlig tributt til Chen-dynastiet, nordlige Qi, nordlige Zhou og Sui-dynastiet. Etter at Sui hadde forent Kina, forbredte kong Pyeongwon seg for krig.
Den sørlige grensa med de to andre koreanske statene var relativt fredelig etter at Silla-Baekje alliansen falt sammen.
I 586 flyttet han hovedstaden til Chang’anfestningen.
I 590 fikk kongen nyheten om at Chen hadde falt. For å sikre forsvaret beordret han trening av soldater.
Mewat (distrikt)
Mewat (hindi: मेवात जिला ) er et distrikt i den indiske delstaten Haryana. Distriktets hovedstad er Nuh. 4. april 2005 ble distriktet dannet av en del av distriktene Faridabad og Gurgaon.
Finn Tokvam
Finn Tokvam (født 25. januar 1972 i Flåm) er en norsk journalist, musiker og forfatter. Han er bosatt i Bergen der han jobber som journalist og humorist i NRK, blant annet i programmene Radio Røynda og P.I.L.S. (Populærmusikk ispedd litt sladder). Han er også spaltist i Bergens Tidende og vokalist i populærorkesteret Finn Erix.
I 2007 laget Tokvam og Bård Ose en serie i radioprogrammet Norgesglasset, kalt Vår daglige Beatles, der de spilte samtlige Beatles-låter i kronologisk rekkefølge.
Tokvam debuterte som forfatter i 2005, sammen med NRK-kollega Halvor Folgerø, med romanen Tyl.
Mewat (distrikt)
Demografi
Ved folketellingen i 2011 var det 1,089,406 innbyggere i distriktet, mot 789,750 i 2001. Den urbane befolkningen utgjør 11,38 % av befolkningen.
Richard Laird
Richard Laird (født 4. juli 1939 i Rome i Georgia i USA, død 14. desember 2020 i Carrollton i Georgia) var en amerikansk politiker fra det demokratiske parti.
Mewat (distrikt)
Demografi
Barn i alderen 0 til 6 år utgjorde 22,29 % i 2011 mot 35,23 % i 2001. Antallet jenter i den alderen per tusen gutter er 903 i 2011 mot 892 i 2001.
Richard Laird
Han var medlem av Alabama House of Representatives fra 1978 til 2014.
Norgescupen i langrenn 2015/16
Kvinner senior
Barbro Kvåle vant 3 av rennene, og Therese Johaug vant de to siste. Maria Strøm Nakstad, som endte på 16.-plass, og Astrid Uhrenholdt Jacobsen vant også to av rennene. Til sammen 77 løpere fikk poeng i norgescupen denne sesongen.
Menn senior
Martin Løwstrøm Nyenget og Simen Hegstad Krüger vant ett norgescuprenn hver, mens Martin Johnsrud Sundby vant tre renn. Også Finn-Hågen Krogh (22.-plass), Even Northug (24.-plass) og Petter Northug (27.-plass) vant ett renn hver.
Kvinner U23
Theodorsen vant fem av rennene, og Thea Krokan Murud vant tre. Til sammen 58 løpere fikk poeng i norgescupen denne sesongen.
Menn U23
Simen Hegstad Krüger vant fire av rennene, og Håvard Solås Taugbøl vant to renn. Til sammen 78 utøvere fikk norgescuppoeng.
Charles Vanel
Charles-Marie Vanel, bedre kjent som Charles Vanel (født 21. august 1892 i Rennes, død 15. april 1989 i Cannes) var en fransk skuespiller. Han medvirket i nærmere 200 filmer, fra hans filmdebut som 16-åring, til hans død i 1989. Filmkarrieren hans varte dermed i 80 år.
Programstatusord
Et programstatusord (PSW) er en egenskap ved kontrollregisteret i IBM stormaskiner fra og med IBM System/360. Det utfører funksjoner som i andre arkitekturer tilsvarer et statusregister og en programteller.
Boksing under Stillehavslekene 2011
Boksing under Stillehavslekene 2011. Boksing var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjortende gangen som boksing var med på programmet under stillehavslekene. Det ble konkurrert i ni vektklasser, kun for menn. Alle tapende semifinalister fikk bronsemedaljer. Tahiti ble beste nasjon med fire gullmedaljer foran Ny-Caledonia med to.
Snøporten
Snøporten er eierselskapet bak utviklingen av området og prosjektet med helsårsanlegget «Snø» sammen med investorene Selvaag, Canica, Oslo Pensjonsforsikring, Malling, Baumann og Lørenskog Kommunale Pensjonskasse. «Byen» som bygges rundt «Snø» er en del av knutepunktsutviklingen i Lørenskog kommune, og ligger 500 meter fra Lørenskog stasjon, og om lag 15 minutter nord for Oslo med bil.
Helårsanlegget SNØ
"Snø» (stilisert som SNØ) er blant de første i verden som kombinerer fasiliteter for alpin, langrenn og egen park med rails og hopp for snowboard og freeski under samme tak. En fireseters stolheis går helt til toppen av den 500 meter lange bakken. Det finnes også koppheis og et transportbånd. Vegg-i-vegg med snøsonen er det sportsbutikker, treningssenter og ulike serverings- og restauranttilbud..
Det snødekkede arealet i arenaen utgjør totalt 36 000 m² fordelt på tre nedfarter med ulik vanskelighetsgrad, en park med rails, hopp og big jump og en 1,5 km lang langrennsløype. Det er også et nybegynnerområde. I tillegg til det snødekkede arealet, har arenaen sportsbutikker, restauranter og kafeer, treningssenter og konferansefasiliteter. Den totale størrelsen på arenaen er 50 000 m².
EM i basketball for menn 2009
EM i basketball for menn 2009 (europamesterskapet i basketball for menn) ble arrangert i Polen i 2009.
Halvard Urnes
Halvard Kvamme Urnes (født 18. juli 2002) er en norsk fotballspiller som spiller for.
Jirès Kembo Ekoko
Jirès Kembo Ekoko (født 8. januar 1988) er en kongolesisk fotballspiller som spiller for Al Ain FC. Han spiller som angrepsspiller, og har også spilt for Stade Rennais i løpet av sin karriere.
Kylian Mbappe er hans halvbror.
Ekserserplass
Ekserserplass (norr. mór). Fra gammelt en flat slette, ofte tørr og sandet eller flat skogsmark eller sandmo. I moderne språk en øvingsplass for militære avdelinger. Opprinnelig nær knyttet til eksersis som er avledet av øvelse, men i dag oppfatte som trening i sluttet orden. Moderne militærleire kan fortsatt inneholde historiske elementer som Hvalsmoen og Eggemoen eller Ulven ekserserplass.
Cavalli Islands
Cavalli Islands er en liten øygruppe i Whangaroa på østkysten til regionen Northland på Nordøya i New Zealand. Den ligger fem kilometer øst for havbukten Matauri Bay på Nordøya.
Øygruppen består av øyene Motukawanui (areal 3,40 km²) og de mindre øyene Motutapere, Panaki, Nukutaunga, Motuharakeke, Haraweka og Motukawaiti. Den største øya er gjort til et naturreservat, men noen av de mindre øyene i privat eie.
Den 2. desember 1987 ble skroget til den sprengte Greenpeacebåten Rainbow Warrior senket mellom Matauri Bay og Cavalli Islands, for å tjene som et dykkemål og som reservat for fisk. Dette ble sett på som en passende slutt for dette skipet.
Antennerotor
En antennerotor brukes for å rotere en antenne elektronisk. Den må være robust nok til å holde en antenne stødig selv om en antenne ofte vil være plassert høyt oppe utsatt for vind.
Det legges normalt en styringskabel inn til en styringsboks som betjenes for å velge i hvilken retning antennen skal peke. Ofte har denne boksen et hjul som kan vris.
Parabol-rotor
En spesiell form for antennerotor, men kanskje den vanligste, er den som brukes for paraboler. Den styres av signaler som går gjennom den samme koaksialkabelen som det mottatte satelittsignalet. Kommunikasjonsprotokollen som brukes for slike rotorer er DiSEqC. En antennerotor for paraboler er laget slik at man enkelt skal kunne montere den slik at den følger jordas krumning når den beveger seg fra side til side. Når den peker mot sør (på den nordlige halvkule) vil den peke høyest. Den vil også bare kunne maksimalt bevege seg 180 grader. Dette skiller den fra andre antennerotorer som stort sett er laget for å kunne rotere 360 grader rundt i et plan.
Gregory Simons
Gregory Simons (født 6. februar 1958) er en bermudisk tidligere friidrettsutøver som spesialiserte seg i sprintløp.
Báthoryborgen
Báthoryborgen eller Báthorycitadellet, også kjent som Șimleu Silvaniei-fortet, er en historisk befestning i Romania, i den by som nå heter Șimleu Silvaniei. Siden 1590-årene var borgen i lange tider hovedresidens til den ungarske Báthory-slekten under fyrstedømmet Transilvanias tid (1570–1711).
Ornament (musikk)
Ornamentering (eller forsiring) innen musikk er toner som egentlig ikke tilhører selve melodien som blir sunget eller spilt, men som legges på for å utsmykke og gjøre melodien mer elegant.
Tai Sui
Tài Suì (tradisjonell kinesisk: 太歲, forenklet kinesisk: 太岁) er en kinesisk benevnelse for stjerner som står direkte i opposisjon til planeten Jupiter (木星, Mùxīng) under dens omløpstid på omtrent 12 år. Stjernene er personifisert som guder i kinesisk folkereligion, og de er viktige innenfor kinesisk astrologi, Feng Shui, Taoisme og til en mindre grad i kinesisk buddhisme.
Abou Abd Elahim
Abou Abd Elahim (født 3. juni 1989) er en egyptisk volleyballspiller.
Han representerte Egypt under Sommer-OL 2016 i Rio de Janeiro, der han endte på niendeplass med det egyptiske landslaget.
Rila kloster
Rila kloster (bulgarsk Рилски манастир, Rilski manastir) er det største og mest kjente ortodokse klosteret i Bulgaria. Klosteret ligger på 1 147 moh. i Rilafjellene i sørvestlige Bulgaria, 117 km sør for hovedstaden Sofia i den dype dalen til elven Rilska. Klosteret er navngitt etter sin grunnlegger, eremitten Ivan Rilski fra Rila (876-946 e.Kr.).
Jülich
Jülich er en by i Kreis Düren i den tyske delstaten Nordrhein-Westfalen. Byen har rundt 33 000 indbyggere. Jülich ligger ved elva Rur.
Austdalsbreen
Austdalsbreen er en brearm i den nordøstlige delen av Jostedalsbreen i Luster kommune. Breen ligger mellom Rundeggi i nord, Austdalsnuten i sør og kalver i Austdalsvatnet i sørøst. Glasiologiske undersøkelser av breen er blitt gjort siden 1986, i forbindelse med at Jostedøla og Austdalsvatnet skulle bli regulert til vannkraft.
Rila kloster
Klosteret ble grunnlagt på 900-tallet og er betraktet som en av Bulgarias viktigste kulturelle, historiske og arkitektoniske monumenter og er hovedattraksjon for turister. I 2008 alene trakk det til seg rundt 900 000 besøkende. Klosteret ble avbildet baksiden av bulgarske pengeseddelen 1 lev, utstedt i 1999. Klosteret har stått oppført på UNESCOs verdensarvliste siden 1983.
Austdalsbreen
Fra reguleringen av Jostedøla i 1988 til 2022 har brefronten trukket seg tilbake ca. 700 meter og arealet av breen har minket med over 0,56 km². Breen får fire til fem meter snø i løpet av en normal vinter. Nær brefronten beveger breen seg omtrent 50 meter per år, men bevegelsen avhenger av reguleringen av Austdalsvatnet.
Jülich
Byen er spesielt kjent for Forschungszentrum Jülich, som ble grunnlagt i 1956. Forskningssenteret er et av de største i Europa.
Rila kloster
Historie
Det er tradisjonelt antatt at klosteret ble grunnlagt av eremitten Ivan fra Rila, eller Ivan Rilski som Bulgarias nasjonalhelgen også kalles. Det skal ha skjedd i tiden under tsar Peter I av Bulgaria (927-968). Eremitten skal ha bodd i en grotte uten noen materielle eiendeler ikke langt fra klosterets lokalisering. Klosteret skal ha blitt bygd av hans elever eller disipler som kom til fjellene for å lære av ham.
Austdalsbreen
Turisme
Austdalsbreen kalver i Austdalsvatnet og det tilbys guidede turer som kombinerer kajakkpadling på vannet med brevandring på breen.
Rila kloster
Historie
Helt siden klosteret ble opprettet har det blitt støttet og respektert av de bulgarske herskerne. Store donasjoner ble gitt bortimot av hver eneste tsar av Bulgererriket fram til den osmanske (muslimske) erobringen. Donasjonene og oppmerksomheten gjorde klosteret til det kulturelle og åndelige sentrum i bulgarsk nasjonalistisk bevissthet som nådde sitt høydepunkt i tiden fra 1100- til 1300-tallet.
Jülich
Frem til begynnelsen av 1800-tallet var byen hovedstad i Hertugdømmet Jülich.
Rila kloster
Historie
Rilaklosteret ble gjenopprettet på sitt nåværende sted av Hrelyu, en føydalherre under serbisk overherredømme, i løpet av den første halvdelen av 1300-tallet. De eldste bygningene i komplekset er datert fra denne perioden — Hrelja-tårnet (1334–1335) og en liten kirke rett ved siden av (1343). Biskopens trone og den rikt graverte porten til klosteret tilhører også denne epoken. Imidlertid er osmanernes ankomst mot slutten av 1300-tallet kom en periode av tallrike angrep og ødeleggelser av klosteret fram til midten av 1400-tallet.
Kong Boris III av Bulgaria er gravlagt i klosteret.
Ahmed Abdelhay
Ahmed Abdelhay (født 19. august 1984) er en egyptisk volleyballspiller.
Lillian Gish
Lillian Diana Gish (født 14. oktober 1893 i Springfield i Ohio, død 27. februar 1993 i New York City i New York) var en amerikansk skuespiller på TV, teater og i film. Hun spilte både i stumfilmer og senere i lydfilmer da disse kom. Hennes karriere som filmskuespiller strakk seg over 75 år, fra 1912 til 1987.
Ahmed Abdelhay
Han representerte Egypt under Sommer-OL 2016 i Rio de Janeiro, der han endte på niendeplass med det egyptiske landslaget.
Lillian Gish
Gish ble tildelt en æres-Oscar i 1971 og har en stjerne på Hollywood Walk of Fame. I 1999 ble hun kåret til tidenes 17. største kvinnelige filmlegende av Det amerikanske filminstituttet.
Filmkarriere
Gish hadde sin filmdebut i kortfilmen An Unseen Enemy (1912). Etter å ha spilt i over 25 kortfilmer i løpet av sine to første år som filmskuespiller, ble Gish etter hvert kjent som «The First Lady of the Silent Screen». Hun var særlig knyttet til filmer som ble regissert av D. W. Griffith. Gish spilte en ledende rolle i Griffiths banebrytende film En nasjons fødsel (1915). Hun spilte flere overdådige produksjoner, ofte av litterære verker som for eksempel Den røde bokstav (1926).
MTV Unplugged: Los Tigres del Norte and Friends
MTV Unplugged: Los Tigres del Norte and Friends er et konsertalbum av den meksikanske musikkgruppa Los Tigres del Norte. Det ble i tatt opp under en konsert i Hollywood Palladium i Los Angeles i USA 8. februar 2011 og utgitt av Fonovisa Records 24. mai 2011. Albumet inneholder også en DVD med konserten. Albumet har gjesteartistene Andrés Calamaro, Calle 13, Zach de la Rocha, Juanes, Paulina Rubio og Diego Torres.
Lillian Gish
Filmkarriere
Gish ble nominert til en Oscar for beste kvinnelige birolle for sine prestasjoner i westernfilmen Duell i solen (1946). Hun dukket opp i mange flere filmer fra tid til annen resten av livet. Særlig kjent er hun fra thrilleren Jegeren i mørket (1955), der hun spilte rollen som en landlig skytsengel. I denne filmen spilte hun mot Robert Mitchum, som hadde rollen som en morderisk predikant.
Gish hadde en lang rekke TV-opptredener fra tidlig på 1950-tallet til slutten av 1980. Hennes mest kritikerroste TV-arbeid var hovedrollen i den opprinnelige produksjonen av The Trip to Bountiful i 1953. Gish spilte keiserinne Maria Feodorovna i den kortvarige Broadway-musikalen Anya i 1965. Hennes siste rolle var i filmen Sensommerdager i 1987, i en alder av 93 år.
MTV Unplugged: Los Tigres del Norte and Friends
Albumet blei en salgssuksess. Det nådde førsteplass på den meksikanske hitlista Top 100 México og topp fem på Billboard Top Latin Albums i USA.
Det blei sluppet to singler fra albumet: «Golpes en el corazón» og «La jaula de oro».
Lillian Gish
Filmkarriere
Gish ble tildelt en stjerne på Hollywood Walk of Fame ved 1720 Vine Street. Hun ble også tildelt en æres-Oscar i 1971 og mottok en AFI Life Achievement Award for sine skuespillerprestasjoner i 1984. I 1999 ble Gish kåret til tidenes 17. største kvinnelige filmlegende av Det amerikanske filminstituttet.
Privatliv
Gish var hadde et kort forhold med filmprodusenten Charles Duell og dramakritikeren og redaktør George Jean Nathan. Gish sin tilknytning til Charles Duell utviklet seg senere til en skandale som slo ut i tabloidavisene på 1920-tallet, etter at han saksøkte henne og gjorde flere intime detaljer fra deres forhold offentlig kjent. Gish døde mens hun sov, av naturlige årsaker, natt til 27. februar 1993, i en alder av 99 år. Hun er gravlagt i Saint Bartholomew's Episcopal Church i New York City. Hennes eiendommer ble verdsatt til flere millioner dollar og ble gitt som arv til hennes guddatter Helen Hayes som også arbeidet som skuespiller. Hayes døde en måned etter gudmorens dødsfall.
Skalstad naturminne
Skalstad naturminne på Konnerud/Skoger i Drammen kommune er et vern av en eik som omfatter et område på 0,3 Dekar. Vernet ble opprettet 26. juni 1967, og forvaltes av Statsforvalteren i Oslo og Viken. Eika anses ikke som trua og har derfor ingen tiltak. Den befinner seg på gnr. 83 bnr. 24 i Drammen.
Heidi Andersen
Heidi Andersen (født 29. mai 1963) er en norsk tidligere judoutøver som representerte Norsk Judo og Jiu-jitsu Klubb og Oslo Judoklubb.
Hun vant 11 NM-gull og 17 NM-medaljer i perioden 1979–1995. Hun vant kongepokalen i 1983.
James Idun
James Idun (født 23. april 1963) er en ghanesisk tidligere friidrettsutøver som spesialiserte seg i sprintløp.
Heidi Andersen
Hun vant VM-bronse i 66-kilosklassen i 1982.
James Idun
Han representerte landet sitt under Sommer-OL 1984 i Los Angeles, der han ble utslått i de innledende rundene på 200 meter.
Friidrett under Sommer-OL 1896 – Tresteg menn
Tresteg for menn var en av fire hoppøvelser i friidrett under OL 1896 i Athen. Sju deltakere fra fire nasjoner deltok i trestegskonkurransen som ble avviklet på lekenes første dag 6. april. Det var den første finalen i lekene, kun et forsøksheat på 100 meter hadde avviklets. De hoppet kun en omgang og James Connolly fra USA vant konkurransen og ble den første olympiske mesteren i moderne tider.
Julius Cæsars tempel
Julius Cæsars tempel, latin Aedes Divi Iulii, befant seg i Forum Romanum i Roma. Av tempelet finnes i dag bare det høye podiet.
EM i basketball for menn 2011
EM i basketball for menn 2011 (europamesterskapet i basketball for menn) ble arrangert i Litauen i 2011.
Grete Smedal
Grete Smedal (født 1. juli 1937) er en norsk interiørarkitekt som særlig har arbeidet med farger. Hun er kjent for fargesettingen av Longyearbyen på Svalbard og oppbyggingen av fargeundervisningen ved Kunsthøgskolen i Bergen. For dette mottok hun Norsk Forms Hederspris i 2012.
Austadmarka naturreservat
Austadmarka naturreservat er et naturreservat i Drammen kommune, sør for Drammen by og øst for tettstedet Konnerud. Grunnen består i hovedsak av kalkgrunn nordøst, den sørlige delen består av sandstein. Vegetasjonen er dominert av furu skog og kalkkrevende vegetasjonstyper. Reservatet ligger på ca. 215-330 M.o.h. Austadmarka naturreservat ble opprettet i 2021 og dekker et areal på 1 585 dekar.
Verneformål
Formålet med naturreservatet er å bevare produktiv barskog og som inneholder truet, sjelden og sårbar natur.
Abdali-sultanatet
Lahej, Lahej-sultanatet eller Abdali-sultanatet var en stat sør på Den arabiske halvøy, i det som i 1967 ble Sør-Jemen og deretter en del av det forente Jemen. Sultanatet omfattet landet nordvest for Aden. Hovedstad lå i Lahej, omkring 30 km nordvest for Aden.
Gjæringskasse
En gjæringskasse, også kalt gjærkasse eller gjærekasse, er en innretning brukt i trearbeid for å styre en håndsag til presise kutt, ofte gjæringskapp med 45 graders vinkel. Tradisjonelt har gjæringskasser vært enkle konstruksjoner i tre. En gjærekasse tar som regel form som en enkel U-formet lang kassett der det er spor for en vanlig håndsag som gir vinkelrett flate på emnet som trykkes mot to av flatene i gjærekassen og sages med en bakksag. Det er også spalter for sagen som gir 45 grader vinkel i begge retninger mens det andre planet skjæres i 90 grader.
Abdali-sultanatet
Historie
Sultanatet ble etablert i 1728. Det omfattet abdali-stammens land nord og nordvest for havnebyen Aden.
Gjæringskasse
Sammenlignet med kapp- og gjærsag
Det finnes også andre verktøy for å gjæringskutt, og gjærkasser har i stor grad blitt erstattet av gjærsager, og i de senere årene av den mer allsidige kapp- og gjærsagen. Til tross for at gjæringskasser er mer tidkrevende å bruke en de forannevnte maskinsagene, så har gjæringskasser likevel enkelte fordeler som at de er tryggere, mer stillegående, billigere og tar mindre lagringsplass enn maskindrevne sager.
Abdali-sultanatet
Historie
Britene inntok byen Aden i 1839 og sultanen ble tvunget til å etablere seg i Lahej lengre nord. Samme år undertegnet sultanen en avtale med britene. Byen Aden ble dermed britisk koloni. Sultanatets betydning og rikdom vokste med havnebyen Adens økte betydning og med forbindelsen med britene. I 1867 gikk sultanen med på byggingen av en akvedukt som kunne bringe ferskvann fra Sheikh Othman til Aden. Etter flere traktater kom Abdali-sultanatet sterkere under britisk innflytelse og britene anså Lahej som et protektorat.
I 1877 fikk sultanen rett til en salutt på ni skudd, økt til en personlig salutt på elleve skudd i 1918. Britenes årlige bidrag til sultanen var i 1882 økt til 19692 daler. I første verdenskrig ble sultanatet besatt av osmanske styrker.
Befolkningen ble ved inngangen til 1930-årene anslått til rundt 35,000.
I 1948 fikk sultanatet kontroll over området Subeihi i vest.
Sultanatet inngikk sammen med andre stater i Vest-Aden-protektoratet, en del av Aden-protektoratet. Sultan Ali bin Abd al-Karim regjerte fra 1952 til 1958 og arbeidet for å få til en selvstendig sørarabisk stat som skulle omfatte kolonien Aden og Vest-Aden-protektoratet. Etter at sultanen i 1957 allierte seg med Egypts president Gamal Abdel Nasser, ble han avsatt av britene. I oktober 1959 sluttet Abdali-sultanatet seg til Føderasjonen av sørarabiske emirater, etablert i februar samme år og etterfulgt i 1962 av Den sørarabiske føderasjon.
Amma Pillai
Amma Pillai er en indisk film fra 1990 regissert av R. C. Sakthi.
Austad naturminne
Austad naturminne på Strømsø i Drammen kommune er et vern av alléer og tregrupper på Austad gård i Drammen, det omfatter et areal på 20,4 dekar. Vernet ble opprettet 26. februar 1964, og forvaltes av Statsforvalteren i Oslo og Viken. Området anses ikke som trua og har derfor ingen tiltak. Minnet befinner seg på Austad gård gnr. 20 bnr. 301 i Drammen.
Ukraina under Kortbane-EM i svømming 2017
Ukraina deltok under Kortbane-EM i svømming 2017 i København i Danmark fra 13. til 17. desember 2017.
Baikačearru
Baikačearru (nordsamisk) er et fjell i Berlevåg kommune i Finnmark. Det ligger nord for Gulgofjorden, og har en høyde på 430 meter over havet. Toppen av fjellet er et bredt platå med svært lite vegetasjon.
Necrobia
Necrobia er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår.
Utseende
Middelsstore maurbiller, avlange, gjerne blankt metalliske skinnende. De er gjerne brokete farget i gult, rødt, brunt og svart, og kroppen har lange, utstående, fine hår (ikke børster). Hodet er omtrent så bredt som brystskjoldet, vanligvis med små, utstående fasettøyne. Kjevene er ganske kraftige og fremoverrettede. Antennene er 11-leddete, tykkere mot spissen, av og til med en 3-6 leddet kølle. Brystskjoldet er omtrent så langt som bredt eller lengre enn bredt. Dekkvingene har tydelige skuldre og er mer eller mindre parallellsidige. Av og til dekker de ikke hele bakkroppen. De har mer eller mindre tydelige rekker av punktgroper. Beina er slanke, føttene består av 5 ledd, men det fjerde leddet er svært lite slik at det tilsynelatende bare er fire ledd (pseudotetramere føtter). Det andre og tredje leddet er tolappede.
Larvene er avlangt sylindriske, tynnskinnede og lyse (ofte rosa), ryggplatene på framkroppen og hodekapselen er tydelig mørkere. Kroppen er kledt med fine, oppstående hår, beina er ganske korte.
Levevis
Disse artene lever oftest på tørt kjøtt, bein og hud fra virveldyr, det kan være at de hovedsakelig lever av andre insekter som kommer til dette. De kan finnes på tørket kjøtt og fisk, og spiser også på inntørkede kadavere.
Utbredelse
Slekten er for det meste utbredt i Europa og det sørlige Afrika, men kan også dukke opp i andre verdensdeler, spredt med handel.
Kablan Degnan
Georges Kablan Degnan (født 23. april 1953) er en ivoriansk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han ble utslått i de innledende rundene på 200 meter.
Sart Çayı
Sart Çayı (i antikken Paktolos) er en elv i Tyrkia, nær den egeiske kysten. Den er en sideelv til Gediz (i antikken Hermos) i det vestlige Lilleasia. Elven springer ut ved fjellet Boz Dağı, og munner ut i Gediz ved byen Salihli.
Gresk mytologi
Ifølge sagnet skal kong Midas ha frigjort seg fra at alt han tok i ble til gull ved å vaske seg i denne elva.
Mamdouh Abdelrehim
Mamdouh Abdelrehim (født 5. august 1989) er en egyptisk volleyballspiller.
Han representerte Egypt under Sommer-OL 2016 i Rio de Janeiro, der han endte på niendeplass med det egyptiske landslaget.
Sløketoppen
Sløketoppen er et fjell i Berlevåg kommune i Finnmark. Det ligger seks kilometer øst for Store Molvik, og har en høyde på 314 meter over havet.
Georg Koch
Georg Koch (født 3. februar 1972) er en tidligere tysk fotballspiller som sist spilte for SC Herford. Han spilte som målvakt, og spilte også for Dinamo Zagreb, Rapid Wien og MSV Duisburg i løpet av sin karriere.
I divertimenti della vita privata
I divertimenti della vita privata er en italiensk film fra 1990 regissert av Cristina Comencini.
Jack Page
John G. Page Ⅲ (født 18. januar 1950 i Kokura på Kyushu i Japan, død 14. desember 2020 i Gadsden i Alabama i USA) var en amerikansk politiker.
Han tok graden «associate» ved Gadsden State Community College og en bachelorgrad ved Jacksonville State University. Han tjenestegjorde i United States Marine Corps under Vietnamkrigen. Page var lærer, brannmann og forretningsmann. Han satt i Gadsden City Council.
Han satt i Alabama House of Representatives for delstatens 29. valgdistrikt fra 1993 til 2010.
Han døde av COVID-19 den 14. desember 2020, i Gadsden i Alabama i en alder av 70 år.
Ashraf Abouelhassan
Han representerte Egypt under Sommer-OL 2016 i Rio de Janeiro, der han endte på niendeplass med det egyptiske landslaget.